Þeir hluthafar sem ákveða að nýta sér boð Landsbankans um að kaupa hluti af hluthöfum á þriðja endurkaupatímabili skulu senda bankanum tilkynningu þar að lútandi og er eyðublað fyrir tilkynninguna aðgengilegt á vef bankans . Verði hámarkinu náð verða frekari tilkynningar því ekki afgreiddar . Samkvæmt ársuppgjöri Landsbankans fyrir árið 2016 er eigið fé sem tilheyrir hluthöfum bankans 251.204.319.726 krónur og útistandandi hlutir 23.648.168.510 . Í samræmi við framangreint býðst Landsbankinn því til að kaupa hvern hlut á genginu 10,6226 á þriðja endurkaupatímabili . Að loknu þriðja endurkaupatímabili mun Landsbankinn upplýsa um heildarfjölda seldra hluta og hvort bankastjóri eða framkvæmdastjórar hjá bankanum hafi selt hluti í bankanum .